เทศบัญญัติเทศบาลเมืองรังสิตเทศบัญญัติเทศบาลเมืองรังสิตเรื่องสถานที่จำหน่ายอาหารและสถานที่สะสมอาหารพ.ศ.๒๕๕๒[๑] โดยที่เป็นการสมควรตราเทศบัญญัติเทศบาลเมืองรังสิตว่าด้วยสถานที่จำหน่ายอาหารและสถานที่สะสมอาหารอาศัยอำนาจตามความในมาตรา ๔๐ มาตรา ๔๘ มาตรา ๕๐มาตรา ๕๔ มาตรา ๕๕ มาตรา ๕๘ มาตรา ๖๓ และมาตรา ๖๕ แห่งพระราชบัญญัติการสาธารณสุขพ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย พ.ศ. ๒๕๕๐บัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบกับมาตรา ๖๐แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติมโดยมาตรา ๕ แห่งพระราชบัญญัติเทศบาล(ฉบับที่ ๕) พ.ศ. ๒๕๑๐เทศบาลเมืองรังสิตโดยความเห็นชอบของสภาเทศบาลเมืองรังสิตและผู้ว่าราชการจังหวัดปทุมธานีตราเทศบัญญัติไว้ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลเมืองรังสิตเรื่อง สถานที่จำหน่ายอาหารและสถานที่สะสมอาหาร พ.ศ. ๒๕๕๒ข้อ ๒เทศบัญญัตินี้ให้ใช้บังคับเมื่อได้ประกาศไว้โดยเปิดเผยณ สำนักงานเทศบาลเมืองรังสิตแล้วเจ็ดวันข้อ ๓นับตั้งแต่วันที่เทศบัญญัตินี้มีผลบังคับใช้ให้ยกเลิก เทศบัญญัติเทศบาลตำบลประชาธิปัตย์ เรื่องสถานที่จำหน่ายอาหารและสถานที่สะสมอาหาร พ.ศ. ๒๕๓๘บรรดาเทศบัญญัติ กฎ ข้อบังคับ ระเบียบคำสั่งอื่นใดในส่วนที่ตราไว้แล้วในเทศบัญญัตินี้หรือซึ่งขัดหรือแย้งกับเทศบัญญัตินี้ให้ใช้เทศบัญญัตินี้แทนข้อ ๔ในเทศบัญญัตินี้อาหาร หมายความว่าของกินหรือเครื่องค้ำจุนชีวิต ได้แก่(๑) วัตถุทุกชนิดที่คนกิน ดื่ม อมหรือนำเข้าสู่ร่างกายไม่ว่าด้วยวิธีใด ๆ หรือในรูปลักษณะใด ๆ แต่ไม่รวมถึงยาวัตถุออกฤทธิ์ต่อจิตและประสาท หรือยาเสพติดให้โทษตามกฎหมายว่าด้วยการนั้น แล้วแต่กรณี(๒)วัตถุที่มุ่งหมายสำหรับใช้หรือใช้เป็นส่วนผสมในการผลิตอาหารรวมถึงวัตถุเจือปนอาหาร สี และเครื่องปรุงแต่งกลิ่นรสสถานที่จำหน่ายอาหาร หมายความว่าอาคาร สถานที่ หรือบริเวณใด ๆ ที่มิใช่ที่หรือทางสาธารณะที่จัดไว้เพื่อประกอบอาหารหรือปรุงอาหารจนสำเร็จและจำหน่ายให้ผู้ซื้อสามารถบริโภคได้ทันทีทั้งนี้ ไม่ว่าจะเป็นการจำหน่ายโดยจัดให้มีบริเวณไว้สำหรับการบริโภค ณ ที่นั้นหรือนำไปบริโภคที่อื่นก็ตามสถานที่สะสมอาหาร หมายความว่าอาคาร สถานที่ หรือบริเวณใด ๆ ที่มิใช่ที่หรือทางสาธารณะที่จัดไว้สำหรับเก็บอาหารอันมีสภาพเป็นของสดหรือของแห้งหรืออาหารในรูปลักษณะอื่นใด ซึ่งผู้ซื้อต้องนำไปทำประกอบหรือปรุงเพื่อบริโภคในภายหลังอาหารสด หมายความว่าอาหารประเภทสัตว์ เนื้อสัตว์ ผัก ผลไม้ และของอื่น ๆ ที่มีสภาพเป็นของสดอาหารแปรรูป หมายความว่าอาหารสดที่แปรรูป ทำให้แห้งหรือหมักดอง หรือในรูปอื่น ๆ รวมทั้งที่ใช้สารปรุงแต่งอาหารอาหารปรุงสำเร็จ หมายความว่าอาหารที่ได้ผ่านการทำ ประกอบ ปรุงจนสำเร็จพร้อมที่จะรับประทานได้รวมทั้งของหวานและเครื่องดื่มชนิดต่าง ๆ ที่มิได้บรรจุในภาชนะที่ปิดสนิทมูลฝอย หมายความว่าเศษกระดาษ เศษผ้า เศษอาหาร เศษสินค้า เศษวัตถุ ถุงพลาสติก ภาชนะที่ใส่อาหาร เถ้ามูลสัตว์ ซากสัตว์ หรือสิ่งอื่นใดที่เก็บกวาดจากถนน ตลาด ที่เลี้ยงสัตว์หรือที่อื่นและหมายความรวมถึงมูลฝอยติดเชื้อ มูลฝอยที่เป็นพิษหรืออันตรายจากชุมชนที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้อาคาร หมายความว่า ตึก บ้านเรือน โรง ร้าน แพ คลังสินค้า สำนักงานหรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้ตลาด หมายความว่า สถานที่ซึ่งปกติจัดไว้ให้ผู้ค้าใช้เป็นที่ชุมนุมเพื่อจำหน่ายสินค้าประเภทสัตว์เนื้อสัตว์ ผัก ผลไม้ หรืออาหารอันมีสภาพเป็นของสด ประกอบหรือปรุงแล้วหรือของเสียง่าย ทั้งนี้ไม่ว่าจะมีการจำหน่ายสินค้าประเภทอื่นด้วยหรือไม่ก็ตามและหมายความรวมถึงบริเวณซึ่งจัดไว้สำหรับให้ผู้ค้าใช้เป็นที่ชุมนุมเพื่อจำหน่ายสินค้าประเภทดังกล่าวเป็นประจำหรือเป็นครั้งคราวหรือตามวันที่กำหนดเจ้าพนักงานท้องถิ่น หมายความว่านายกเทศมนตรีเมืองรังสิตเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งให้ปฏิบัติการตามพระราชบัญญัติการสาธารณสุข พ.ศ.๒๕๓๕ข้อ ๕ห้ามมิให้ผู้ใดจัดตั้งสถานที่จำหน่ายอาหารหรือสถานที่สะสมอาหารในอาคารหรือพื้นที่ใดซึ่งมีพื้นที่เกินสองร้อยตารางเมตรเว้นแต่จะได้รับใบอนุญาตจากเจ้าพนักงานท้องถิ่นหากสถานที่ดังกล่าวมีพื้นที่ไม่เกินสองร้อยตารางเมตร ต้องแจ้งต่อเจ้าพนักงานท้องถิ่นเพื่อขอรับหนังสือรับรองการแจ้งข้อ ๖ความในข้อ ๕ไม่ใช้บังคับแก่การประกอบการ ดังนี้(๑) การประกอบกิจการที่เป็นอันตรายต่อสุขภาพ(๒) การขายของในตลาด(๓) การจำหน่ายสินค้าในที่หรือทางสาธารณะข้อ ๗ผู้จัดตั้งสถานที่จำหน่ายอาหารหรือสถานที่สะสมอาหารซึ่งได้รับใบอนุญาตหรือหนังสือรับรองการแจ้ง ต้องปฏิบัติให้ถูกต้องตามหลักเกณฑ์ดังต่อไปนี้ก. สถานที่สะสมอาหาร๑) สถานที่สะสมอาหาร ประเภททั่วไป๑.๑ หลักเกณฑ์เกี่ยวกับการจัดตั้งการดูแลสถานที่และสุขลักษณะของบริเวณที่ใช้สะสมอาหาร(๑) สถานที่ตั้งที่เป็นอาคาร สถานที่หรือบริเวณใด ๆที่ใช้ประกอบกิจการต้องอยู่ห่างจากบริเวณที่น่าจะเป็นอันตรายต่อสุขภาพ(๒) อาคารต้องมีความมั่นคงแข็งแรง พื้น ผนังเพดาน มีสภาพดีสะอาดและมีหลักฐานที่แสดงว่าสามารถใช้ประกอบการได้โดยถูกต้องตามกฎหมายควบคุมอาคาร(๓) จัดให้มีแสงสว่างที่เพียงพอต่อการประกอบกิจการและมีระบบระบายอากาศที่เหมาะสม ไม่อับชื้น(๔) มีการป้องกัน และควบคุมสัตว์และแมลงนำโรค(๕) มีชั้นวางสินค้าหรืออาหารทำด้วยวัสดุทำความสะอาดง่าย มีความแข็งแรงชั้นล่างสุดมีความสูงจากพื้นอย่างน้อย ๑๕ซม. มีลักษณะโปร่ง เพื่อให้สามารถทำความสะอาดใต้ชั้นวางได้ง่าย ยกเว้นสินค้าหรืออาหารที่มีน้ำหนักมาก อาจใช้ชั้นที่มีลักษณะทึบ๑.๒ หลักเกณฑ์เกี่ยวกับสุขลักษณะของการสะสมอาหาร(๑) จัดวางอาหารให้เป็นสัดส่วนแยกตามประเภทอาหารและไม่วางผลิตภัณฑ์อาหารสัมผัสกับพื้นหากมีสินค้าอื่นที่มีสารเคมี ต้องแยกเก็บเป็นสัดส่วนเฉพาะห้ามปะปนกับสินค้าประเภทอาหารเพื่อป้องกันการปนเปื้อน(๒)เก็บรักษาอาหารแห้งและอาหารในภาชนะปิดสนิทที่อุณหภูมิห้องส่วนอาหารที่ต้องควบคุมอุณหภูมิเช่น ไอศกรีม และอาหารประเภทแช่แข็ง ต้องเก็บที่อุณหภูมิต่ำกว่าลบ ๑๘ องศาเซลเซียสส่วนสินค้าประเภทนม ผลิตภัณฑ์นมและเครื่องดื่มที่ผ่านการฆ่าเชื้อด้วยระบบพาสเจอร์ไรซ์ หรืออาหารสดประเภทสัตว์เนื้อสัตว์ และอาหารทะเล ต้องเก็บรักษาในอุณหภูมิไม่เกิน ๕ องศาเซลเซียสในตู้เย็นหรือแช่น้ำแข็งตลอดระยะเวลาการเก็บ(๓) ไม่วางจำหน่ายอาหารหรือสินค้าที่บรรจุในภาชนะที่ชำรุดเสียหายหรือหมดอายุหรือที่มีลักษณะผิดปกติ(๔)แยกสินค้าที่หมดอายุหรือชำรุดหรือรอการส่งคืนในบริเวณเฉพาะและแยกส่วนจากสินค้าปกติโดยมีป้ายหรือเครื่องหมายบอกชัดเจน(๕)ดูแลรักษาบริเวณที่วางสินค้าหรืออาหารให้สะอาดและมีสภาพดี๑.๓ หลักเกณฑ์เกี่ยวกับสุขลักษณะของอุปกรณ์น้ำใช้และของใช้อื่น ๆ(๑) มีน้ำใช้ที่สะอาด สำหรับล้างอาหารภาชนะและอุปกรณ์(๒)ในกรณีที่ใช้เครื่องปรับอากาศต้องดูแลบำรุงรักษาให้อยู่ในสภาพดี สะอาดไม่มีหยดน้ำหรือสิ่งสกปรกตกลงมาปนเปื้อนกับอาหาร(๓) โครงสร้างภายในตู้เย็นหรือตู้แช่ ต้องทำด้วยวัสดุผิวเรียบมีสภาพดี สะอาดสามารถควบคุมอุณหภูมิให้คงที่ตามเกณฑ์ที่กำหนดได้และตู้แช่ต้องไม่มีน้ำแข็งเกาะหนาเกิน ๑ นิ้ว ประตูและขอบยาง ตู้เย็น ตู้แช่ต้องมีสภาพดี สะอาด(๔) มีที่รองรับมูลฝอยที่สะอาด ถูกหลักสุขาภิบาล(๕) เครื่องดับเพลิงที่ติดตั้งตามกฎหมายควบคุมอาคารสามารถใช้การได้ดีและอยู่ในตำแหน่งที่สามารถหยิบใช้ได้สะดวกและพนักงานสามารถใช้ได้อย่างถูกต้อง(๖) มีท่อหรือรางระบายน้ำที่สะอาด ถูกสุขลักษณะระบายลงสู่ที่บำบัดก่อนปล่อยลงสู่แหล่งรองรับน้ำทิ้งสาธารณะ๒) สถานที่สะสมอาหาร ประเภทมินิมาร์ท๒.๑ หลักเกณฑ์เกี่ยวกับการจัดตั้งการดูแลรักษาสถานที่ที่ใช้ทำ ประกอบ หรือปรุงหรือที่ใช้สะสมอาหาร(๑) ปฏิบัติตามหลักเกณฑ์ในข้อ ก. ๑) ๑.๑ (๑)-(๕)(๒) หากมีการเตรียมอาหารสถานที่เตรียมอาหารต้องสะอาด มีแสงสว่างเพียงพอ มีการระบายอากาศที่เหมาะสมที่เตรียมอาหารต้องสูงจากพื้นอย่างน้อย ๖๐ ซม. ทำด้วยวัสดุคงทน ผิวเรียบไม่ดูดซึมน้ำ สภาพดี ทำความสะอาดง่ายและต้องทำความสะอาดทุกครั้งก่อนและหลังใช้งานมีอ่างสำหรับล้างอาหารสูงจากพื้นไม่น้อยกว่า ๖๐ ซม. และมีการระบายน้ำได้ดี๒.๒ หลักเกณฑ์เกี่ยวกับสุขลักษณะของอาหารกรรมวิธีการจำหน่าย ทำ ประกอบปรุง เก็บรักษาหรือสะสมอาหาร(๑) ปฏิบัติตามหลักเกณฑ์ในข้อ ก. ๑) ๑.๒ (๑)-(๕)(๒) สินค้าประเภทอาหารที่บรรจุในภาชนะไม่ปิดสนิทหรืออาหารที่มีการปรุงประกอบ ต้องอยู่สูงจากพื้นอย่างน้อย ๖๐ ซม.อาหารและเครื่องดื่มที่พร้อมบริโภคต้องบรรจุในภาชนะที่สะอาดมีฝาปิด(๓) มีอุปกรณ์ที่มีด้ามยาวสำหรับตักน้ำแข็งและภาชนะที่ใช้สำหรับขนถ่ายน้ำแข็งต้องสะอาด และจัดเก็บอุปกรณ์อย่างถูกสุขลักษณะ(๔) สินค้าประเภทอาหารที่วางจำหน่ายต้องจัดให้มีระบบหมุนเวียนตามลำดับอายุผลิตภัณฑ์๒.๓ หลักเกณฑ์เกี่ยวกับสุขลักษณะของภาชนะ อุปกรณ์น้ำใช้และของใช้อื่น ๆ(๑) ปฏิบัติตามหลักเกณฑ์ในข้อ ก. ๑) ข้อ ๑.๓(๑)-(๖)(๒) วัสดุภาชนะอุปกรณ์ที่ใช้เตรียมและจำหน่ายอาหาร ต้องเป็นวัสดุที่ปลอดภัยมีสภาพดี สะอาดล้างทำความสะอาดง่าย และมีการล้างและเก็บอย่างถูกสุขลักษณะ(๓) ในกรณีที่จัดให้มีส้วมต้องจัดให้มีอ่างล้างมือที่ใช้การได้ดี และมีสบู่สำหรับล้างมือ ทั้งนี้ประตูห้องส้วมต้องไม่เปิดโดยตรงสู่บริเวณที่เตรียมอาหาร(๔) ในกรณีที่มีการปรุงประกอบอาหารที่มีไขมันหรือน้ำมันต้องมีบ่อดักไขมันที่ใช้การได้ดีและมีการกำจัดไขมันเป็นประจำ๒.๔ หลักเกณฑ์เกี่ยวกับสุขลักษณะส่วนบุคคลของผู้จำหน่ายอาหารผู้ปรุงอาหารและผู้ให้บริการ(๑) ผู้สัมผัสอาหารต้องมีสุขภาพแข็งแรงไม่เป็นโรคติดต่อหรือโรคที่สังคมรังเกียจ หรือไม่เป็นพาหะนำโรคติดต่อ ได้แก่อหิวาตกโรค ไข้รากสาดน้อย โรคบิด ไข้สุกใส ไข้หัด โรคคางทูม วัณโรคระยะอันตรายโรคเรื้อนในระยะติดต่อ หรือในระยะที่ปรากฏอาการที่เป็นที่รังเกียจแก่สังคมโรคผิวหนังที่น่ารังเกียจต่อสังคม โรคไวรัสตับอักเสบชนิดเอ โรคไข้หวัดใหญ่ซึ่งรวมถึงโรคไข้หวัดใหญ่ที่ติดต่อมาจากสัตว์และโรคติดต่อที่ต้องแจ้งความตามกฎหมายว่าด้วยโรคติดต่อ(๒) ผู้สัมผัสอาหารต้องมีสุขอนามัยส่วนบุคคลที่ดีเช่น ใช้วัสดุอุปกรณ์ช่วยในการหยิบจับอาหารที่ปรุงสุกแล้วทุกชนิดไม่ใช้มือหยิบจับอาหารโดยตรงล้างมือด้วยน้ำและสบู่ทุกครั้งก่อนปฏิบัติงานและภายหลังการใช้ห้องน้ำ ห้องส้วมและภายหลังสัมผัสสิ่งสกปรก หากมีบาดแผลที่มือให้ปกปิดให้มิดชิดและหลีกเลี่ยงการปฏิบัติงานที่มีโอกาสสัมผัสอาหาร(๓) ขณะเตรียม ปรุงอาหารและเครื่องดื่มต้องแต่งกายสะอาด สวมเสื้อมีแขน ใส่ผ้ากันเปื้อน และสวมหมวกหรือตาข่ายคลุมผม(๔) เจ้าของหรือผู้ดูแลหรือผู้ประกอบการและผู้สัมผัสอาหารต้องผ่านการฝึกอบรมด้านสุขาภิบาลอาหาร๓) สถานที่สะสมอาหาร ประเภทซุปเปอร์มาร์เก็ต๓.๑ หลักเกณฑ์เกี่ยวกับการจัดตั้งสุขลักษณะที่เกี่ยวกับสถานที่และขั้นตอนการรับสินค้า ให้เป็น ดังนี้(๑) สถานประกอบกิจการต้องปฏิบัติตามกฎหมายว่าด้วยผังเมือง หรือกฎหมายควบคุมอาคาร หรือกฎหมายอื่นที่เกี่ยวข้องด้วยแล้วแต่กรณี(๒) พื้นบริเวณที่รับสินค้ามีพื้นผิวเรียบทำความสะอาดง่าย มีสภาพดี แข็งแรงและสะอาด(๓)ให้มีการแยกบริเวณการรับสินค้าที่เป็นอาหารสดออกจากสินค้าประเภทอื่นหรือหากเป็นพื้นที่บริเวณเดียวกันการรับสินค้าประเภทอาหารสดให้กระทำต่างเวลากับสินค้าประเภทอื่น(๔) ไม่วางสินค้าประเภทอาหารโดยตรงกับพื้นต้องมีวัสดุรองรับ(๕) ทำความสะอาด รถเข็น ตะกร้าภาชนะใส่อาหารด้วยวิธีการที่ถูกสุขลักษณะทุกครั้งที่ใช้ขนส่งอาหารและจัดให้มีการตรวจเชื้อจุลินทรีย์โดยวิธีการป้ายด้วยไม้พันสำลีเก็บตัวอย่างตรวจวิเคราะห์ภาชนะที่ใช้บรรจุอาหารและรถเข็น อย่างน้อยปีละ ๒ ครั้ง(๖) ทำความสะอาดบริเวณรับสินค้าทุกครั้งภายหลังขนอาหารเสร็จ(๗)อาหารสดต้องเข้าเก็บในอุณหภูมิที่เหมาะสมกับอาหารแต่ละประเภทตามข้อ ๒โดยเร็วที่สุดภายในระยะเวลาไม่เกิน ๓๐ นาที หลังจากรับสินค้า(๘)รถเข็นที่ใช้ขนส่งอาหารต้องไม่ใช้ปะปนกับรถเก็บขนมูลฝอย๓.๒หลักเกณฑ์สุขลักษณะที่เกี่ยวกับสถานที่และขั้นตอนการเก็บสินค้า ให้เป็น ดังนี้(๑) บริเวณที่ใช้เก็บสินค้าอาหารแห้ง ต้องมีพื้นผนัง เพดานสภาพดี แข็งแรง สะอาด มีการระบายอากาศและแสงสว่างเพียงพอ(๒) เก็บสินค้าให้เป็นสัดส่วน แยกตามประเภทสินค้าโดยเฉพาะสินค้าที่เป็นสารเคมี เช่น น้ำยาทำความสะอาดครัวเรือนสารเคมีกำจัดแมลงสำหรับใช้ในครัวเรือน ต้องแยกเก็บเป็นสัดส่วนเฉพาะห้ามปะปนกับสินค้าประเภทอาหาร เพื่อป้องกันการปนเปื้อนของอาหาร(๓) จัดชั้นวางอาหารแยกประเภทเป็นสัดส่วนและสูงจากพื้นอย่างน้อย ๓๐ เซนติเมตร(๔) แยกอาหารหรือสินค้าที่หมดอายุหรือชำรุดที่รอการเก็บกลับคืนในบริเวณหรือภาชนะที่แยกเฉพาะและมีป้ายแสดงอย่างชัดเจน(๕) เก็บรักษาอาหารในที่เหมาะสมแต่ละประเภทดังนี้๕.๑ อาหารเนื้อสัตว์ดิบหรือปลาหรืออาหารทะเลรวมทั้งผลิตภัณฑ์จากเนื้อสัตว์ให้เก็บรักษาที่อุณหภูมิต่ำกว่า ๕ องศาเซลเซียส๕.๒ นมและผลิตภัณฑ์พาสเจอร์ไรซ์และอาหารพร้อมปรับปรุง ให้เก็บรักษาที่อุณหภูมิต่ำกว่า ๕ องศาเซลเซียส๕.๓ อาหารแช่แข็งให้เก็บในตู้เย็นหรือห้องแช่แข็งที่อุณหภูมิต่ำกว่าลบ ๑๘ องศาเซลเซียส๕.๔ ผัก ผลไม้ต้องเก็บที่อุณหภูมิที่เหมาะสมกับการรักษาคุณภาพ๕.๕ อาหารแห้งและอาหารในภาชนะปิดสนิทให้เก็บรักษาที่อุณหภูมิห้อง๓.๓ หลักเกณฑ์สุขลักษณะและขั้นตอนการเตรียมการตัดแต่ง การปรุงและการบรรจุหีบห่อ ให้เป็นดังนี้(๑) บริเวณที่ใช้เตรียม การตัดแต่งการปรุงและการบรรจุหีบห่อสินค้าประเภทอาหารต้องมีพื้น ผนัง เพดาน สภาพดี แข็งแรงสะอาด มีการระบายอากาศและแสงสว่างเพียงพอ(๒) แยกสินค้าให้เป็นสัดส่วนตามประเภทโดยเฉพาะสินค้าเนื้อสัตว์ดิบ และผัก ผลไม้(๓) โต๊ะที่ใช้เตรียมตัดแต่งอาหารทำด้วยสแตนเลสหรือวัสดุที่ไม่ทำปฏิกิริยากับอาหาร มีผิวเรียบไม่ดูดซึมน้ำ สภาพดี แข็งแรง สะอาด สูงจากพื้นอย่างน้อย ๖๐ ซม.ทำความสะอาดทุกครั้งก่อนและหลังใช้งาน(๔) มีอ่างล้างอาหารและภาชนะอุปกรณ์ทำด้วยสแตนเลสหรือวัสดุที่ไม่ทำปฏิกิริยากับอาหาร แข็งแรง สะอาดและระบายน้ำได้ดีสูงจากพื้นอย่างน้อย ๖๐ ซม. แยกระหว่างอ่างล้างอาหารประเภทเนื้อสัตว์ดิบ ผักผลไม้สดและภาชนะอุปกรณ์ และมีการทำความสะอาดทุกครั้งก่อนและหลังใช้งาน(๕) อ่างล้างมือมีสภาพดี สะอาด ระบายน้ำได้ดีมีก๊อกน้ำสภาพดี เปิดปิดโดยไม่ใช้มือสัมผัส มีสบู่เหลวหรือสบู่ผสมน้ำยาฆ่าเชื้อโรคกระดาษเช็ดมือหรืออุปกรณ์ทำมือให้แห้ง(๖) มีถังรวบรวมมูลฝอยที่ถูกสุขลักษณะ(๗) อาหารดิบหรือวัตถุดิบทุกชนิดต้องล้างให้สะอาดก่อนและหลังการตัดแต่งและต้องบรรจุในภาชนะหรือหีบห่อที่ทำด้วยวัสดุที่ไม่เป็นพิษสะอาด หลังการตัดแต่งและบรรจุแล้วต้องเก็บไว้ในอุณหภูมิที่ที่เหมาะสมตามข้อ ๓.๒(๕) ทันที๓.๔ หลักเกณฑ์สุขลักษณะและขั้นตอนการวางจำหน่ายสินค้าประเภทอาหารให้เป็นดังนี้(๑) การวางจำหน่ายอาหารต้องแยกตามประเภทตามความเหมาะสมกับชนิดอาหารบริเวณที่วางจำหน่ายอาหาร ต้องมีพื้น ผนัง เพดานสภาพดีแข็งแรง สะอาด การระบายอากาศและแสงสว่างเพียงพอ(๒) อาหารทุกชนิดต้องมีฉลากแสดงชื่อ-ชนิดอาหาร วันที่ผลิต/บรรจุวันหมดอายุและสถานที่ผลิต/บรรจุ(๓)อาหารหรือสินค้าที่รับมาวางจำหน่ายต้องได้มาตรฐาน สะอาดปลอดภัยสามารถระบุแหล่งที่ผลิตที่เชื่อถือได้หรือได้รับการรับรองมาตรฐานจากองค์กรต่าง ๆ เช่น (ก) หน่วยงานราชการ เช่นกรมปศุสัตว์ กรมวิชาการเกษตร กรมวิทยาศาสตร์การแพทย์ สำนักงานคณะกรรมการอาหารและยาสำนักงานมาตรฐานผลิตภัณฑ์อุตสาหกรรม เป็นต้น หรือ (ข)ฝ่ายตรวจสอบคุณภาพของซุปเปอร์มาเก็ต หรือ (ค)ห้องปฏิบัติการของเอกชนที่ได้รับการรับรองจากราชการ(๔) จัดวางอาหารแต่ละประเภทเพื่อจำหน่ายให้จัดวางให้ถูกต้องด้วยสุขลักษณะ ดังนี้๔.๑ อาหารดิบที่บรรจุในภาชนะปิดมิดชิดต้องไม่ฉีกขาดหรือรั่วซึมและวางอย่างมีระเบียบเป็นสัดส่วน และไม่วางแน่นจนเกินไป๔.๒ อาหารแห้งหรืออาหารในภาชนะบรรจุปิดสนิทให้วางบนชั้นหรือโต๊ะที่ทำด้วยวัสดุที่ไม่ทำปฏิกิริยากับอาหาร ผิวเรียบ มีสภาพดีสะอาด ห่างจากสินค้าประเภทสารเคมีที่เป็นพิษและต้องไม่วางจำหน่ายอาหารที่บรรจุในภาชนะที่ชำรุดเสียหาย หมดอายุ หรือมีลักษณะที่ผิดปกติ๔.๓ อาหารสดประเภทเนื้อสัตว์ เนื้อปลาอาหารทะเลและผลิตภัณฑ์ให้วางจำหน่ายแยกจากอาหารที่ปรุงสุกแล้วปลาและอาหารทะเลดิบทุกชนิดต้องวางจำหน่าย โดยแช่บนหรือในน้ำแข็งหรือน้ำผสมน้ำแข็งหรือในตู้แช่เย็น/แช่แข็ง โดยวางบนโต๊ะหรือชั้นหรือกระบะใส่อาหารที่มีสภาพดีผิวเรียบ สะอาด รวมทั้งต้องทำความสะอาดโต๊ะหรือชั้นหรือตู้หรือกระบะใส่อาหารทุกวันหรือทุกครั้งที่พบการหก/รั่วของเนื้อสัตว์หรือน้ำจากเนื้อสัตว์๔.๔ สัตว์น้ำที่มีชีวิตต้องวางจำหน่ายแยกเป็นสัดส่วนในภาชนะที่ไม่รั่วซึมสะอาด๔.๕ เนื้อปลาที่ชำแหละแล้วให้วางจำหน่ายในภาชนะหรือวัสดุอื่นที่นำความเย็นได้ดี สะอาดวางบนน้ำแข็งและไม่วางเนื้อปลาซ้อนกันเกินกว่า ๑ ชั้น๔.๖ อาหารพร้อมปรุงต้องแยกส่วนประกอบของเนื้อสัตว์ดิบปลาและอาหารทะเลดิบ โดยบรรจุในภาชนะเฉพาะ เช่น ถุงพลาสติก เป็นต้นแล้วจึงบรรจุรวมกับส่วนประกอบอื่นในภาชนะรวมเดียวกัน๔.๗ สลัดผักสด ให้วางบนโต๊ะหรือชั้นวางและภาชนะบรรจุผัก ผลไม้ ต้องทำด้วยวัสดุที่ไม่ทำปฏิกิริยากับอาหาร นำความเย็นได้ดีผิวเรียบ ไม่ดูดซึมน้ำ มีสภาพดี สะอาด โต๊ะหรือชั้นวางต้องสูงจากพื้นอย่างน้อย ๖๐ซม. และมีอุปกรณ์ป้องกันการปนเปื้อนจากการไอ จาม โดยให้มีช่องว่างจากขอบอุปกรณ์ป้องกันการปนเปื้อนจากการไอจามถึงพื้นชั้นวางไม่เกิน ๓๐ ซม. แยกบรรจุผักผลไม้ตามประเภทไม่ปะปนกันในตู้ที่มีอุณหภูมิไม่เกิน ๕ องศาเซลเซียสหากใช้น้ำแข็งต้องฝังภาชนะบรรจุในน้ำแข็งให้ลึกเกินกว่าครึ่งหนึ่งของความสูงของภาชนะบรรจุไม่วางจำหน่ายอาหารชนิดอื่นที่ไม่ใช่ส่วนประกอบของสลัดผักในบริเวณที่จำหน่ายสลัดผักสำหรับน้ำสลัดที่ไม่บรรจุในภาชนะปิดสนิท ต้องวางจำหน่ายที่อุณหภูมิต่ำกว่า ๕องศาเซลเซียส ให้เปลี่ยนภาชนะใหม่ทุกครั้งที่เติมอาหารโดยไม่นำอาหารมาเติมในภาชนะบรรจุเดิม๔.๘ ผัก ผลไม้ให้วางบนโต๊ะหรือชั้นหรือกล่องหรือกระบะหรือวัสดุที่ไม่ทำปฏิกิริยากับอาหารสูงจากพื้นไม่น้อยกว่า๖๐ ซม. มีสภาพดี สะอาด และแยกตามประเภทไม่ปะปนกัน รวมทั้งไม่วางจำหน่ายผักผลไม้ที่เน่าเสียหรือขึ้นรา๔.๙ ไข่ดิบ(ในกรณีที่วางจำหน่ายรวมกับอาหารประเภทอื่น) ต้องบรรจุในภาชนะกระดาษหรือพลาสติกหากพบว่ามีการแตกชำรุดของไข่ ต้องเก็บออกทันทีและมีการทำความสะอาดชั้นที่วางจำหน่ายอยู่เสมอ๔.๑๐ ขนมอบ (เบเกอรี่) ขนมหวานอื่น ๆให้วางบนโต๊ะหรือชั้นหรือถาดที่ไม่ทำปฏิกิริยากับอาหาร มีสภาพดี สะอาดส่วนขนมที่ไม่ได้บรรจุในถุงหรือกล่อง ต้องวางจำหน่ายในตู้หรือมีการปกปิด๔.๑๑ อาหารสำหรับสัตว์เลี้ยงชนิดแช่แข็งต้องบรรจุปิดสนิทและมีป้าย/เครื่องหมายแสดงว่าเป็นอาหารสัตว์เลี้ยง มีตู้แช่แยกเฉพาะจากอาหารสำหรับคนบริโภค(๕)การจำหน่ายอาหารปรุงสำเร็จหรืออาหารพร้อมบริโภคต้องปรุงจำหน่ายวันต่อวันและวางบนโต๊ะหรือชั้นที่สูงจากพื้นไม่น้อยกว่า ๖๐ ซม.มีการปกปิดและอยู่ในอุณหภูมิที่เหมาะสม คืออาหารบริโภคเย็นต้องเก็บที่อุณหภูมิต่ำกว่า ๕ องศาเซลเซียส อาหารบริโภคร้อน ต้องอุ่นให้ร้อนโดยวัดอุณหภูมิ ณ จุดกึ่งกลางอาหารนั้นได้ไม่น้อยกว่า ๗๔ องศาเซลเซียส(๖) รักษาอุณหภูมิของตู้เย็นหรือตู้แช่สำหรับอาหารที่วางจำหน่ายแต่ละประเภท ดังนี้ลำดับประเภทอาหารอุณหภูมิในตู้เย็น/ตู้แช่๑เนื้อสัตว์ดิบและผลิตภัณฑ์๕ องศาเซลเซียส๒นมและผลิตภัณฑ์และเครื่องดื่มที่ผ่านการฆ่าเชื้อโรคด้วยระบบพาสเจอร์ไรซ์๕ องศาเซลเซียส๓อาหารพร้อมปรุงต่ำกว่า ๗ องศาเซลเซียส๔ผัก ผลไม้ต่ำกว่า ๑๐ องศาเซลเซียส๕ไอศกรีมและอาหารแช่แข็ง/อื่น ๆต่ำกว่า - ๑๘ องศาเซลเซียส๓.๕ สุขลักษณะส่วนบุคคลของผู้สัมผัสอาหารให้เป็นไปตาม ข้อ ก. ๒) ๒.๔ (๑)-(๔)๓.๖ตู้แช่เย็นหรือตู้แช่แข็งหรือห้องแช่เย็นหรือห้องแช่แข็งสำหรับเก็บสินค้าอาหารหรือสำหรับวางจำหน่ายอาหาร ต้องมีลักษณะ ดังต่อไปนี้(๑) โครงสร้างภายในต้องทำด้วยวัสดุที่มีผิวเรียบมีสภาพดี สะอาด สามารถควบคุมอุณหภูมิให้คงที่ตามเกณฑ์ที่กำหนดได้(๒) ไม่มีน้ำแข็งเกาะหนาเกิน ๑ นิ้ว(๓) กรณีเป็นห้องเย็น พื้นต้องไม่มีน้ำเฉอะแฉะสะอาด และไม่วางอาหารบนพื้น(๔) ประตูและขอบยางห้องเย็น หรือตู้แช่เย็นหรือตู้แช่แข็งมีสภาพดี สะอาด(๕) มีการติดตั้งเทอร์โมมิเตอร์ในบริเวณที่สามารถอ่านอุณหภูมิได้ตลอดเวลาจากภายนอก(๖)มีการตรวจวัดอุณหภูมิอย่างสม่ำเสมอและมีตารางบันทึกอุณหภูมิที่สามารถตรวจสอบได้๓.๗ วัสดุอุปกรณ์/ภาชนะที่ใช้ในการตัดแต่งอาหารทุกชนิด เช่น มีด เขียง เครื่องบด/ หั่นเป็นต้น ต้องทำด้วยวัสดุที่ไม่ทำปฏิกิริยากับอาหาร มีสภาพดี สะอาดต้องแยกใช้ระหว่างเนื้อสัตว์ดิบ เนื้อสัตว์สุก และผักผลไม้ให้ล้างทำความสะอาดภาชนะอุปกรณ์ก่อนและหลังการใช้งานและจัดเก็บให้ถูกสุขลักษณะ รวมทั้งมีการป้องกันอันตรายจากเครื่องบด/หั่นขณะใช้งาน๓.๘จัดให้มีภาชนะอุปกรณ์หยิบจับอาหาร/บรรจุอาหารที่ทำจากวัสดุที่ไม่ทำปฏิกิริยากับอาหารมีสภาพดี สะอาด และเพียงพอในการหยิบจับอาหารสำหรับบริโภคในบริเวณที่จัดไว้สำหรับผู้บริโภคเลือกซื้ออาหารได้เอง เช่น อาหารประเภทสลัด ขนมอบเป็นต้น และมีการล้างอย่างน้อยทุก ๔ ชั่วโมง๓.๙ จัดให้มีอ่างล้างมือในบริเวณที่ผู้บริโภคเลือกซื้ออาหารได้เองสูงจากพื้นไม่น้อยกว่า ๖๐ ซม. พร้อมสบู่เหลวหรือสบู่ผสมน้ำยาฆ่าเชื้อโรคกระดาษเช็ดมือ และต้องล้างทำความสะอาดทุกครั้งก่อนและหลังใช้งาน๓.๑๐ คุณภาพน้ำดื่มหรือน้ำใช้หรือน้ำแข็ง ให้เป็นดังนี้(๑) ในกรณีที่จัดน้ำดื่มไว้บริการ ต้องเป็นน้ำดื่มที่สะอาดมีภาชนะที่ใช้ดื่มน้ำที่เป็นแบบใช้ครั้งเดียว(๒) มีน้ำใช้ที่สะอาด สำหรับล้างอาหารและอุปกรณ์(๓) น้ำแข็งที่ใช้แช่อาหารต้องสะอาดมีคุณภาพเทียบเท่าน้ำแข็งสำหรับบริโภค๓.๑๑ ต้องจัดให้มีระบบการสุขาภิบาล ดังนี้(๑) ระบบระบายน้ำทิ้งต้องมีสภาพดี มีตะแกรงดักเศษอาหารและรางหรือท่อระบายไม่มีการอุดตัน ไม่มีน้ำขัง(๒) มีบ่อดักไขมันที่ใช้การได้ดี มีการตักไขมันและทำความสะอาดประจำ(๓) ห้องน้ำห้องส้วมสำหรับผู้บริโภคและพนักงานต้องแยกจากกัน มีสภาพดีสะอาดมีอ่างล้างมือที่ใช้การได้ดี และมีสบู่ใช้ตลอดเวลา(๔) มีการจัดการมูลฝอยโดยต้องมีถังแยกเก็บประเภทมูลฝอยสด หรือมูลฝอยที่ย่อยสลายได้ และมูลฝอยแห้งหรือมูลฝอยที่ไม่สามารถย่อยสลายได้และมีป้ายบอกอย่างชัดเจนถังเก็บรวบรวมมูลฝอยต้องมีสภาพดีไม่รั่วซึม และมีฝาปิด ต้องใช้ถุงพลาสติกรองรับด้านใน และมีรถเก็บขนมูลฝอยโดยเฉพาะไม่ใช้ร่วมกับรถขนอาหาร๓.๑๒ มีระบบการควบคุม ป้องกัน และกำจัดสัตว์แมลงนำโรคอย่างมีประสิทธิภาพข. สถานที่จำหน่ายอาหาร๑. หลักเกณฑ์เกี่ยวกับการจัดตั้งและการดูแลรักษาสถานที่ที่ใช้ทำ ประกอบ หรือปรุงอาหาร(๑) ปฏิบัติตามหลักเกณฑ์ในข้อ ก. ๑ ๑.๑ (๑)-(๔)(๒) โต๊ะ เก้าอี้หรือที่นั่งอย่างอื่นสำหรับรับประทานอาหาร ต้องสะอาดมีสภาพแข็งแรงตั้งวางเป็นสัดส่วนและเป็นระเบียบ(๓) สถานที่เตรียมอาหารต้องสะอาดมีแสงสว่างเพียงพอมีการระบายอากาศที่เหมาะสมที่เตรียมอาหารต้องสูงจากพื้นอย่างน้อย ๖๐ ซม.ทำด้วยวัสดุคงทน ผิวเรียบ ไม่ดูดซึมน้ำสภาพดีทำความสะอาดง่ายและต้องทำความสะอาดทุกครั้งก่อนและหลังใช้งานมีอ่างสำหรับล้างอาหารสูงจากพื้นไม่น้อยกว่า ๖๐ ซม. และมีการระบายน้ำได้ดี(๔) จัดให้มีบริเวณและที่สำหรับทำความสะอาดภาชนะตลอดจนอุปกรณ์เครื่องใช้ต่าง ๆ ให้เพียงพอและถูกต้องด้วยสุขลักษณะ เพื่อใช้ในการนั้นโดยเฉพาะ(๕) จัดให้มีที่สำหรับล้างมือพร้อมอุปกรณ์ที่เพียงพอ(๖) จัดให้มีการป้องกันมิให้เกิดเหตุรำคาญเนื่องจากการจำหน่าย ทำ ประกอบ ปรุงและเก็บอาหาร(๗)ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขคำสั่งเจ้าพนักงานท้องถิ่นรวมทั้งระเบียบ ข้อบังคับ และคำสั่งของเทศบาลเมืองรังสิต๒. หลักเกณฑ์เกี่ยวกับสุขลักษณะของอาหารกรรมวิธีการจำหน่าย ทำ ประกอบ ปรุงเก็บรักษาอาหาร(๑) ไม่เตรียมปรุงอาหารบนพื้นและหรือบริเวณหน้าหรือในห้องน้ำห้องส้วมและต้องเตรียมปรุงอาหารบนโต๊ะที่สูงจากพื้นอย่างน้อย ๖๐ ซม.บริเวณที่เตรียมอาหารต้องทำความสะอาดทุกครั้งก่อนและหลังใช้งาน(๒) ใช้สารปรุงแต่งอาหารที่มีความปลอดภัยมีเครื่องหมายรับรองของทางราชการ เช่น เลขทะเบียนตำหรับอาหาร (อย.)เครื่องหมายรับรองมาตรฐานของกระทรวงอุตสาหกรรม (มอก.)(๓) อาหารสดต้องล้างให้สะอาดก่อนนำมาปรุงหรือเก็บการเก็บอาหารประเภทต่าง ๆ ต้องแยกเก็บเป็นสัดส่วน อาหารสดประเภทเนื้อสัตว์ดิบและอาหารทะเล ต้องเก็บรักษาในอุณหภูมิไม่เกิน ๕ องศาเซลเซียสในตู้เย็นหรือแช่น้ำแข็งตลอดระยะเวลาการเก็บ(๔) อาหารที่ปรุงสำเร็จแล้วและเครื่องดื่มที่พร้อมบริโภคต้องเก็บในภาชนะที่สะอาดมีฝาปิดวางสูงจากพื้นอย่างน้อย ๖๐ ซม.(๕) น้ำแข็งที่ใช้บริโภคต้องสะอาดเก็บในภาชนะที่สะอาดมีฝาปิด วางสูงจากพื้นอย่างน้อย ๖๐ ซม.ใช้อุปกรณ์ที่มีด้ามยาวสำหรับคีบหรือตักโดยเฉพาะและต้องไม่มีสิ่งของอย่างอื่นแช่รวม(๖) เขียงและมีดต้องมีสภาพดีแยกใช้ระหว่างเนื้อสัตว์สุก เนื้อสัตว์ดิบ และผัก ผลไม้(๗) ล้างภาชนะด้วยน้ำยาล้างภาชนะแล้วล้างด้วยน้ำสะอาด ๒ครั้งหรือล้างด้วยน้ำไหลและที่ล้างต้องวางสูงจากพื้นอย่างน้อย ๖๐ ซม.(๘) ช้อน ส้อม ตะเกียบวางตั้งเอาด้ามขึ้นในภาชนะโปร่งสะอาด หรือวางเป็นระเบียบในภาชนะโปร่งสะอาดและมีการปกปิดเก็บสูงจากพื้นอย่างน้อย ๖๐ ซม.(๙) ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขคำสั่งเจ้าพนักงานท้องถิ่นรวมทั้งระเบียบ ข้อบังคับ และคำสั่งของเทศบาลเมืองรังสิต๓. หลักเกณฑ์เกี่ยวกับสุขลักษณะของภาชนะ อุปกรณ์น้ำใช้และของใช้อื่น ๆ(๑) ปฏิบัติตามหลักเกณฑ์ ข้อ ก ๑) ข้อ ๑.๓(๑)-(๖)(๒) วัสดุภาชนะอุปกรณ์ที่ใช้เตรียมและจำหน่ายอาหาร ต้องเป็นวัสดุที่ปลอดภัยมีสภาพดี สะอาดล้างทำความสะอาดง่าย และมีการล้างและเก็บอย่างถูกสุขลักษณะ(๓) จัดให้มีส้วมที่เพียงพอและถูกสุขลักษณะ(๔)จัดให้มีบ่อดักไขมันหรือที่ดักไขมันที่ถูกสุขลักษณะใช้การได้ดีและมีการกำจัดไขมันเป็นประจำ(๕) จัดให้มีน้ำใช้ที่สะอาดสำหรับล้างอาหารและอุปกรณ์๔.หลักเกณฑ์เกี่ยวกับสุขลักษณะส่วนบุคคลของผู้จำหน่ายอาหารผู้ปรุงอาหารและผู้ให้บริการสุขลักษณะส่วนบุคคลของผู้สัมผัสอาหาร ให้เป็นไปตาม ข้อก. ๒) ๒.๔ (๑)-(๔)ข้อ ๘ผู้รับใบอนุญาตหรือผู้รับหนังสือรับรองการแจ้งและผู้รับจ้างที่ป่วยหรือมีเหตุควรเชื่อว่าป่วยเป็นโรคติดต่อ ต้องไม่ทำการจำหน่ายทำ ประกอบ ปรุง เก็บหรือสะสมอาหารข้อ ๙ผู้ใดประสงค์จะจัดตั้งสถานที่จำหน่ายอาหารหรือสถานที่สะสมอาหารในอาคารหรือพื้นที่ใดซึ่งมีพื้นที่เกินสองร้อยตารางเมตรให้ยื่นคำขอรับใบอนุญาตต่อเจ้าพนักงานท้องถิ่นตามแบบ กอ. ๑พร้อมกับหลักฐานตามที่เทศบาลเมืองรังสิตกำหนดในกรณีสถานที่ตามวรรคหนึ่งมีพื้นที่ไม่เกินสองร้อยตารางเมตรให้แจ้งต่อเจ้าพนักงานท้องถิ่นเพื่อขอรับหนังสือรับรองการแจ้งตามแบบ กอ. ๒พร้อมกับหลักฐานเช่นเดียวกับที่กำหนดในวรรคหนึ่งข้อ ๑๐เมื่อเจ้าพนักงานท้องถิ่นได้รับคำขอรับใบอนุญาตหรือคำขอต่ออายุใบอนุญาตแล้วให้ตรวจความถูกต้องและความสมบูรณ์ของคำขอถ้าปรากฏว่าคำขอดังกล่าวไม่ถูกต้องหรือไม่สมบูรณ์ตามหลักเกณฑ์วิธีการหรือเงื่อนไขที่กำหนดไว้ในเทศบัญญัติให้เจ้าพนักงานท้องถิ่นรวบรวมความไม่ถูกต้องหรือความไม่สมบูรณ์นั้นทั้งหมดและแจ้งให้ผู้ขออนุญาตแก้ไขให้ถูกต้องและสมบูรณ์ในคราวเดียวกันและในกรณีจำเป็นที่จะต้องส่งคืนคำขอแก่ผู้ขออนุญาตก็ให้ส่งคืนคำขอพร้อมทั้งแจ้งความไม่ถูกต้องหรือความไม่สมบูรณ์ให้ทราบภายในสิบห้าวันนับแต่วันได้รับคำขอเจ้าพนักงานท้องถิ่นต้องออกใบอนุญาตตามแบบ กอ. ๔หรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบภายในสามสิบวันนับแต่วันได้รับคำขอซึ่งมีรายละเอียดถูกต้องหรือครบถ้วนตามที่กำหนดไว้ในเทศบัญญัติในกรณีที่มีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดเวลาตามวรรคสองให้ขยายเวลาออกไปได้อีกไม่เกินสองครั้ง ครั้งละไม่เกินสิบห้าวันแต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคสองหรือตามที่ได้ขยายเวลาไว้แล้วนั้นแล้วแต่กรณีข้อ ๑๑เมื่อเจ้าพนักงานท้องถิ่นได้รับแจ้งให้ออกใบรับแก่ผู้แจ้งตามแบบ กอ. ๓เพื่อเป็นหลักฐานในการประกอบกิจการตามที่แจ้งได้ชั่วคราวในระหว่างเวลาที่เจ้าพนักงานท้องถิ่นยังมิได้ออกหนังสือรับรองการแจ้งให้เจ้าพนักงานท้องถิ่นตรวจการแจ้งให้ถูกต้องตามแบบที่กำหนดในเทศบัญญัติตามวรรคหนึ่งถ้าการแจ้งเป็นไปโดยถูกต้องให้เจ้าพนักงานท้องถิ่นออกหนังสือรับรองการแจ้งตามแบบกอ. ๕ ให้ผู้แจ้งภายในเจ็ดวันทำการนับแต่วันที่ได้รับการแจ้งในใบรับแจ้งหรือหนังสือรับรองการแจ้งเจ้าพนักงานท้องถิ่นจะกำหนดเงื่อนไขให้ผู้แจ้งหรือผู้ได้รับหนังสือรับรองการแจ้งปฏิบัติเป็นการเฉพาะรายก็ได้ในกรณีที่การแจ้งไม่ถูกต้องหรือไม่สมบูรณ์ให้เจ้าพนักงานท้องถิ่นแจ้งให้ผู้แจ้งทราบภายในเจ็ดวันทำการนับแต่วันที่ได้รับแจ้งถ้าผู้แจ้งไม่ดำเนินการแก้ไขให้ถูกต้องภายในเจ็ดวันทำการนับแต่วันที่ได้รับแจ้งจากเจ้าพนักงานท้องถิ่นให้เจ้าพนักงานท้องถิ่นมีอำนาจสั่งให้การแจ้งของผู้แจ้งเป็นอันสิ้นผลแต่ถ้าผู้แจ้งได้ดำเนินการแก้ไขภายในเวลาที่กำหนดแล้ว ให้เจ้าพนักงานท้องถิ่นออกหนังสือรับรองการแจ้งให้ผู้แจ้งภายในเจ็ดวันทำการนับแต่วันที่ได้รับการแจ้งซึ่งมีรายละเอียดถูกต้องตามแบบที่กำหนดไว้ในเทศบัญญัติข้อ ๑๒ผู้ได้รับใบอนุญาตหรือหนังสือรับรองการแจ้งต้องมารับใบอนุญาตหรือหนังสือรับรองการแจ้งพร้อมชำระค่าธรรมเนียมตามบัญชีอัตราค่าธรรมเนียมท้ายเทศบัญญัตินี้ภายในกำหนดสิบห้าวันนับแต่วันที่ได้รับหนังสือแจ้งจากเจ้าพนักงานท้องถิ่นหากมิได้มารับใบอนุญาตหรือหนังสือรับรองการแจ้งและชำระค่าธรรมเนียมภายในระยะเวลาที่กำหนดจะถือว่าสละสิทธิ์ข้อ ๑๓ใบอนุญาตที่ออกให้ตามเทศบัญญัตินี้ให้มีอายุหนึ่งปีนับแต่วันที่ออกใบอนุญาตและให้ใช้ได้เพียงในเขตอำนาจของเทศบาลเมืองรังสิตเท่านั้นข้อ ๑๔เมื่อผู้รับใบอนุญาตประสงค์จะขอต่ออายุใบอนุญาตให้ยื่นคำขอต่อเจ้าพนักงานท้องถิ่นตามแบบกอ. ๖ ภายในหกสิบวันก่อนใบอนุญาตสิ้นอายุ เมื่อได้ยื่นคำขอพร้อมกับเสียค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตหากยื่นคำขอแล้วแต่มิได้เสียค่าธรรมเนียมก่อนใบอนุญาตสิ้นอายุจะต้องชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระเว้นแต่ผู้รับใบอนุญาตจะได้บอกเลิกการดำเนินกิจการนั้นก่อนถึงกำหนดการเสียค่าธรรมเนียมครั้งต่อไปข้อ ๑๕ผู้รับหนังสือรับรองการแจ้งต้องยื่นคำขอชำระค่าธรรมเนียมประจำปีตามแบบ กอ. ๗ ก่อนครบรอบปีนับแต่วันที่ได้รับหนังสือรับรองการแจ้งโดยไม่ต้องมีการต่ออายุหนังสือรับรองการแจ้งหากมิได้ชำระตามระยะเวลาที่กำหนดจะต้องเสียค่าปรับเพิ่มขึ้นอีกร้อยละยี่สิบของค่าธรรมเนียมที่ค้างชำระเว้นแต่ผู้แจ้งจะได้บอกเลิกการดำเนินกิจการนั้นก่อนถึงกำหนดการเสียค่าธรรมเนียมครั้งต่อไปข้อ ๑๖เมื่อผู้รับใบอนุญาตหรือหนังสือรับรองการแจ้งไม่ประสงค์จะประกอบการอีกต่อไปให้แจ้งเลิกการดำเนินกิจการต่อเจ้าพนักงานท้องถิ่นตามแบบกอ. ๘ ก่อนถึงกำหนดเสียค่าธรรมเนียมครั้งต่อไปกรณีผู้รับหนังสือรับรองการแจ้งประสงค์จะโอนการดำเนินกิจการให้แก่บุคคลอื่นให้แจ้งต่อเจ้าพนักงานท้องถิ่น ตามแบบ กอ. ๘ข้อ ๑๗หากผู้รับใบอนุญาตหรือหนังสือรับรองการแจ้งประสงค์จะเปลี่ยนแปลง ลดหรือขยายการประกอบกิจการหรือแก้ไขรายการในใบอนุญาตหรือหนังสือรับรองการแจ้งให้ยื่นคำขอต่อเจ้าพนักงานท้องถิ่นตามแบบ กอ. ๘ข้อ ๑๘ในกรณีที่ใบอนุญาตหรือหนังสือรับรองการแจ้งสูญหายถูกทำลายหรือชำรุดในสาระสำคัญ ให้ผู้รับใบอนุญาตหรือหนังสือรับรองการแจ้งแล้วแต่กรณี ยื่นคำขอรับใบแทนต่อเจ้าพนักงานท้องถิ่นตามแบบ กอ. ๘ภายในสิบห้าวันนับแต่วันที่ได้รับทราบถึงการสูญหาย ถูกทำลายหรือชำรุดในสาระสำคัญแล้วแต่กรณี พร้อมหลักฐาน ดังต่อไปนี้(๑) เอกสารการแจ้งความต่อสถานีตำรวจกรณีการสูญหายหรือถูกทำลาย(๒) ใบอนุญาต หรือหนังสือรับรองการแจ้งเดิมกรณีชำรุดในสาระสำคัญข้อ ๑๙การออกใบแทนใบอนุญาตหรือหนังสือรับรองการแจ้งให้เป็นไปตามหลักเกณฑ์วิธีการ และเงื่อนไข ดังนี้(๑) กรณีใบแทนใบอนุญาตให้ใช้แบบ กอ. ๔กรณีใบแทนหนังสือรับรองการแจ้งให้ใช้แบบ กอ. ๕ โดยประทับตราสีแดงคำว่า ใบแทนกำกับไว้และให้มี วัน เดือน ปีที่ออกใบแทนพร้อมทั้งลงลายมือชื่อเจ้าพนักงานท้องถิ่น ในใบแทนและต้นขั้วใบแทน(๒) ให้ใช้ใบแทนใบอนุญาต ได้เท่ากับเวลาที่เหลืออยู่ของอายุใบอนุญาตเดิมนั้น(๓) บันทึกด้านหลังต้นขั้วใบอนุญาตหรือหนังสือรับรองการแจ้งเดิมระบุสาเหตุการสูญหาย ถูกทำลาย หรือชำรุดในสาระสำคัญแล้วแต่กรณี และลงเล่มที่เลขที่ ปี พ.ศ. ของใบแทนใบอนุญาตหรือหนังสือรับรองการแจ้งข้อ ๒๐ในกรณีที่ปรากฏว่าผู้รับใบอนุญาตตามเทศบัญญัตินี้ไม่ปฏิบัติหรือปฏิบัติไม่ถูกต้องตามบทแห่งพระราชบัญญัติการสาธารณสุข พ.ศ. ๒๕๓๕กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕ เทศบัญญัตินี้หรือเงื่อนไขที่ระบุไว้ในใบอนุญาตนั้นเจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควร แต่ต้องไม่เกินสิบห้าวันข้อ ๒๑เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต(๑)ถูกสั่งพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้ใบอนุญาตอีก(๒)ต้องคำพิพากษาถึงที่สุดว่าได้กระทำผิดตามพระราชบัญญัติการสาธารณสุข พ.ศ. ๒๕๓๕(๓) ไม่ปฏิบัติหรือปฏิบัติไม่ถูกต้องตามบทแห่งพระราชบัญญัติการสาธารณสุขพ.ศ. ๒๕๓๕ กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕เทศบัญญัตินี้หรือเงื่อนไขโดยเฉพาะที่ระบุไว้ในใบอนุญาตและการไม่ปฏิบัติหรือปฏิบัติไม่ถูกต้องนั้นอาจก่อให้เกิดอันตรายอย่างร้ายแรงต่อสุขภาพของประชาชนหรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนข้อ ๒๒ผู้ได้รับใบอนุญาตหรือหนังสือรับรองการแจ้งตามเทศบัญญัตินี้ต้องแสดงใบอนุญาตหรือหนังสือรับรองการแจ้งไว้โดยเปิดเผยและเห็นได้ง่าย ณสถานที่ประกอบการตลอดเวลาที่ประกอบกิจการข้อ ๒๓ผู้รับใบอนุญาตหรือหนังสือรับรองการแจ้งจัดตั้งสถานที่จำหน่ายอาหารหรือสะสมอาหารก่อนเทศบัญญัตินี้มีผลใช้บังคับให้ยังคงประกอบกิจการได้ต่อไปจนกว่าใบอนุญาตจะสิ้นอายุหรือหนังสือรับรองการแจ้งครบรอบการชำระค่าธรรมเนียมครั้งต่อไปข้อ ๒๔ผู้ใดฝ่าฝืนเทศบัญญัตินี้มีโทษตามพระราชบัญญัติการสาธารณสุขพ.ศ. ๒๕๓๕ข้อ ๒๕ให้ใช้แบบพิมพ์ต่าง ๆตามที่กำหนดไว้ท้ายเทศบัญญัตินี้ ดังนี้(๑) คำขอรับใบอนุญาตจัดตั้งสถานที่จำหน่ายอาหารหรือสถานที่สะสมอาหาร ให้ใช้แบบ กอ. ๑(๒)คำขอรับหนังสือรับรองการแจ้งจัดตั้งสถานที่จำหน่ายอาหาร หรือสถานที่สะสมอาหารให้ใช้แบบ กอ. ๒(๓)ใบรับแจ้งการขอรับหนังสือรับรองการแจ้งจัดตั้งสถานที่จำหน่ายอาหารหรือสถานที่สะสมอาหาร ให้ใช้แบบ กอ. ๓(๔) ใบอนุญาตจัดตั้งสถานที่จำหน่ายอาหารหรือสถานที่สะสมอาหาร ให้ใช้แบบ กอ. ๔(๕)หนังสือรับรองการแจ้งจัดตั้งสถานที่จำหน่ายอาหาร หรือสถานที่สะสมอาหาร ให้ใช้แบบกอ. ๕(๖)คำขอต่ออายุใบอนุญาตจัดตั้งสถานที่จำหน่ายอาหาร หรือสถานที่สะสมอาหาร ให้ใช้แบบกอ. ๖(๗)คำขอชำระค่าธรรมเนียมประจำปีหนังสือรับรองการแจ้งจัดตั้งสถานที่จำหน่ายอาหารหรือสถานที่สะสมอาหาร ให้ใช้แบบ กอ. ๗(๘) คำขอ/แจ้งการต่าง ๆ เกี่ยวกับการจัดตั้งสถานที่จำหน่ายอาหารหรือสถานที่สะสมอาหาร ให้ใช้แบบ กอ. ๘ข้อ ๒๖ให้นายกเทศมนตรีเมืองรังสิตรักษาการให้เป็นไปตามเทศบัญญัตินี้และให้มีอำนาจออกระเบียบ ประกาศหรือคำสั่งเพื่อปฏิบัติการให้เป็นไปตามเทศบัญญัตินี้ประกาศณ วันที่ ๑๗ มีนาคม พ.ศ. ๒๕๕๒เดชากลิ่นกุสุมนายกเทศมนตรีเมืองรังสิต[เอกสารแนบท้าย]๑. บัญชีอัตราค่าธรรมเนียมการออกใบอนุญาตและหนังสือรับรองการแจ้ง ท้ายเทศบัญญัติเทศบาลเมืองรังสิต เรื่องสถานที่จำหน่ายอาหารและสถานที่สะสมอาหาร พ.ศ. ๒๕๕๒๒. คำขอรับใบอนุญาตจัดตั้งสถานที่จำหน่ายอาหารหรือสถานที่สะสมอาหาร (แบบ กอ. ๑)๓. คำขอรับหนังสือรับรองการแจ้งจัดตั้งสถานที่จำหน่ายอาหารหรือสถานที่สะสมอาหาร (แบบ กอ. ๒)๔. ใบรับแจ้งการขอรับหนังสือรับรองการแจ้งจัดตั้งสถานที่จำหน่ายอาหารหรือสถานที่สะสมอาหาร (แบบ กอ. ๓)๕. ใบอนุญาตจัดตั้งสถานที่จำหน่ายอาหารหรือสถานที่สะสมอาหาร (แบบ กอ. ๔)๖. หนังสือรับรองการแจ้งจัดตั้งสถานที่จำหน่ายอาหารหรือสถานที่สะสมอาหาร (แบบ กอ. ๕)๗. คำขอต่ออายุใบอนุญาตจัดตั้งสถานที่จำหน่ายอาหารหรือสถานที่สะสมอาหาร (แบบ กอ. ๖)๘. คำขอชำระค่าธรรมเนียมประจำปีหนังสือรับรองการแจ้งจัดตั้งสถานที่จำหน่ายอาหารหรือสถานที่สะสมอาหาร (แบบ กอ. ๗)๙. คำขอ/แจ้งการต่างๆ เกี่ยวกับการจัดตั้งสถานที่จำหน่ายอาหาร หรือสถานที่สะสมอาหาร (แบบ กอ. ๘)(ดูข้อมูลจากภาพกฎหมาย)ปริยานุช/ผู้จัดทำ๒๒ตุลาคม ๒๕๕๒นันท์นภัสร์/ตรวจ๒๒ตุลาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๑๒๒ ง/หน้า ๘/๑๕ ตุลาคม ๒๕๕๒